Haeba o ntse o tswela pele ho bala Bibele, e tla o thusa hore o ntlafatse tsela eo o phelang ka yona mme o tsebe Modimo le ho feta. Leha ho le jwalo, ho ka etsahala hore ha o ntse o bala Bibele o be le dipotso tse ngata. Haeba seo se etsahala, hopola mohlala wa letona la Moethiopia, le ileng la phela dilemong tse 2 000 tse fetileng. O ne a e na le dipotso tse ngata ka Bibele. Ha a botswa hore na o utlwisisa seo a se balang o ile a re: “Nka tseba jwang ntle leha e mong a ka ntataisa?” * Filipi eo e neng e le molatedi wa Jesu hape a tseba ho ruta, o ile a thusa letona lena ho utlwisisa Bibele. (Liketso 8:30, 31, 34) Haeba le wena o batla ho tseba haholwanyane ka Bibele, kena ho www.jw.org/sot kapa o ngolle atereseng e haufi le moo o dulang teng e hlahang makasineng ena. O ka boela wa ikopanya le e mong wa Dipaki Tsa Jehova kapa wa etela Holong ya Mmuso ya Dipaki Tsa Jehova e sebakeng sa heno. Ke hobaneng ha o sa qalelle ho bala Bibele hona jwale, e le hore e ntlafatse bophelo ba hao?